Anglicanism

L'anglicanism a l'é na confession cristian-a.

J'orìgin
L'anglicanism a l'ha soe rèis an na crisi polìtica.
Dël 1527, re Enrich VIII d'Anghiltèra a l'ha ciamà al vësco 'd Roma, Clement VII, l'anulassion ëd sò mariage con Catlin-a d'Aragon-a.
Tre agn apress, Clement a l'ha arfudaje sò acòrd.
Antlora Enrich VIII a l'é fasse arconòsse da vàire vësco an Anghiltèra tanme cap ëd la Cesa.
Scomunicà dal vësco ëd Roma, a l'é fasse proclamé cap ëd la Cesa d'Anghiltèra, con ël podèj ëd nominé ij vësco.

Dël 1549 ël parlament a l'ha amponù un neuv mëssal, antitlà Book of common prayer.
Ancor al di d'ancheuj, vintesses vësco anglican a son mèmber ëd drit ëd la Ciambrea djë Sgnor.

Spantiament
Ant ël mond, ij pais anté ch'a-i é ël pì grand nùmer d'anglican a son l'Anghiltèra, la Nigeria, l'Uganda, ël Sudan, ël Kenya, l'Australia e jë Stat Unì.

Ant jë Stat Unì, la Cesa anglican-a as ciama Cesa episcopalian-a.